පළමු අදියරේ දී ජැෆ්නා චැලෙන්ජර්ස් පිල හත්වැනි ස්ථානයට පත්වූ අතර ඊයේ දෙවැනි අදියරේ දී නෝර්ත් වෙස්ටර්න් බ්ලැක්ස් පිලට හිමිවූයේ ද හත්වැනි ස්ථානය වීම විශේෂ සිදුවීමකි.දෙවැනි අදියරේ තුන්වැනි ස්ථානය සඳහා ඊස්ටර්න් ඊගල්ස් සහ ඌව වයිපර්ස් පිල අතර පැවැති තරගයෙන් ලකුණු 35-19ක ජයක් අත්කර ගැනීමට ඌව වයිපර්ස් පිල සමත්වූ අතර සදර්න් ෂාක්ස් පිල ලකුණු 28-14කින් පරාජය කළ නෝර්ත් සෙන්ට්‍රල් ටයිපූන්ස් පිල පස්වැනි ස්ථානය අත්කර ගත්තේය.හත්වැනි ස්ථානය සඳහා නෝර්ත් වෙස්ටර්න් බ්ලැක්ස් සහ සබරගමුව ස්ටැලියොන්ස් පිල අතර පැවැති තරගයෙන් ලකුණු 17-14ක ජයක් වාර්තා කිරීමට නෝර්ත් වෙස්ටර්න් බ්ලැක්ස් පිල සමත්විය.